दिल्ली में प्रदूषण ज्यादा होने के पीछे गाड़ियों की अधिक संख्या और तुलनात्मक रूप से अधिक जनसंख्या को वजह माना गया है। रिपोर्ट के मुताबिक, 2017 में दिल्ली की जनसंख्या मुंबई की 1.25 गुना, बेंगलुरु की 2.5 गुना, कोलकाता की 1.8 गुना, हैदराबाद की 2.9 गुना और चेन्नै की 2.6 गुना थी। रिपोर्ट में कहा गया है कि दिल्ली के पास सीएनजी जैसा साफ ईंधन का विकल्प है दूसरे मेगाशहरों की तुलना में उसके यात्रा मानक अच्छे हैं लेकिन बहुत अधिक जनसंख्या, बेशुमार गाड़ियां और दैनिक मुसाफिरों की यात्राएं दिल्ली की इन अच्छाइयों पर हावी हो जाती हैं।